དེ་ནས་ཁྲི་ལྡེ་གཙུག་བརྟན་རྒྱལ་སར་འཁོད།སྨ་ར་ཡོད་པ་དང་བགྲེས་ཉམས་ཆེ་བས།རྒྱལ་པོ་མེས་ཨག་ཚོམ་ཞེས་གྲགས།སྨན་པ་ཁྱུང་པོ་རྡོ་རྗེའི་བུ་གཡུ་ཐོག་ཡོན་ཏན་མགོན་པོ་གཞོན་དུས།རྒྱལ་པོ་འདིའི་བླ་སྨན་པ་མཛད།འདིའི་རིང་ལ་ལི་ཡུལ་ནས་རབ་ཏུ་བྱུང་བ་མང་པོ་བྱོན་པ་དང༌།རྒྱ་ནག་ནས་ཀྱང་ཧྭ་ཤང་མང་པོ་བྱོན།ཆོས་འགའ་དང་སྨན་དཔྱད་སོགས་བསྒྱུར།བྲན་ཀ་མུ་ལ་ཀོ་ཤ་དང་གཉགས་ཛྙཱ་ན་ཀུ་མཱ་ར་གཉིས་ཀྱིས་མདོ་སྡེ་ལས་བརྒྱ་པ་དང་གསེར་འོད་དམ་པ་དང་ཀྲི་ཡ་དང༌།སྨན་དཔྱད་སོགས་བསྒྱུར།རྒྱལ་པོས་དེ་དག་བཞུགས་པའི་ལྷ་ཁང་ལྔ་བཞེངས།ཆོསདང་རིག་གནས་སྔར་བཞིན་དར་བར་མཛད།མངའ་ཐང་བླ་ལྷག་ཏུ་འཕེལ་ཏོ།།